1/31/23, 10:50 AM Laki Patentti- ja rekisterihallituksesta 578/2013 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2013/20130578 1/3Finlex ®
Finlex › Lainsäädäntö › Ajantasainen lainsäädäntö › Vuosi 2013 › 9.8.2013/578
Seurattu SDK 125/2023 saakka.
9.8.2013/578
Laki Patentti- ja rekisterihallituksesta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Toimiala
Patentti- ja rekisterihallitus edistää teknistä ja taloudellista kehitystä ja yhteisöllistä toimintaa Suomessa ja
kansainvälisesti.
Patentti- ja rekisterihallitus toimii työ- ja elinkeinoministeriön hallinnonalalla.
2 §
Tehtävät
Patentti- ja rekisterihallitus käsittelee patenttia, integroidun piirin piirimallia, hyödyllisyysmallioikeutta,
mallioikeutta, tavaramerkkiä, yrityskiinnitystä, kaupparekisteriä, yhdistysrekisteriä, säätiörekisteriä ja
säätiölaissa (487/2015)  tarkoitettua säätiöiden valvontaa, tekijänoikeuden yhteishallinnointia koskevassa
laissa (1494/2016)  tarkoitettua valvontaa, tilinpäätösasiakirjojen julkistamista, toiminimeä ja
tilintarkastuslaissa (1141/2015)  tarkoitettua tilintarkastusvalvontaa koskevat asiat sekä tarjoaa näihin
tehtäviin liittyviä tietopalveluja. (29.12.2016/1497)
Patentti- ja rekisterihallituksen tulee suorittaa ne selvitys-, kokeilu-, seuranta- ja suunnittelutehtävät sekä
muut tehtävät, jotka työ- ja elinkeinoministeriö sille antaa tai jotka sille erikseen säädetään.
Patentti- ja rekisterihallituksen tehtävistä voidaan säätää tarkemmin valtioneuvoston asetuksella.
3 §
Johtaminen ja ratkaisuvalta
Patentti- ja rekisterihallitusta johtaa pääjohtaja, jonka nimittää valtioneuvosto. Pääjohtaja vastaa viraston
toiminnan kehittämisestä ja tuloksellisuudesta sekä tavoitteiden saavuttamisesta.
Pääjohtaja ratkaisee Patentti- ja rekisterihallituksessa ratkaistavat asiat, jollei niitä ole säädetty tai
työjärjestyksessä määrätty muun virkamiehen ratkaistaviksi.
Pääjohtaja päättää Patentti- ja rekisterihallituksen or ganisaatiosta ja vahvistaa Patentti- ja rekisterihallituksen
työjärjestyksen.
Pääjohtaja voi ottaa yksittäistapauksessa ratkaistavakseen asian, joka muutoin olisi hänen alaisensa
ratkaistava.
Tarkempia säännöksiä johtamisesta ja ratkaisuvallasta voidaan antaa valtioneuvoston asetuksella.
4 § (20.3.2015/290)
4 § on kumottu L:lla 20.3.2015/290 .
5 §
1/31/23, 10:50 AM Laki Patentti- ja rekisterihallituksesta 578/2013 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2013/20130578 2/3Neuvottelukunta
Patentti- ja rekisterihallituksessa voi olla neuvottelukunta, jonka tehtävänä on tukea viraston strategista
suunnittelua ja edistää viraston ja sen sidosryhmien välistä yhteistyötä.
Neuvottelukunnan asettaa työ- ja elinkeinoministeriö kolmeksi vuodeksi kerrallaan. Neuvottelukunnan
kokoonpanosta voidaan säätää valtioneuvoston asetuksella.
6 §
Muutoksenhaku Patentti- ja rekisterihallituksen päätökseen teollisoikeudellisissa ja kaupparekisteriasioissa
Patentti- ja rekisterihallituksen päätökseen haetaan muutosta valittamalla markkinaoikeuteen siten kuin
hallintolainkäyttölaissa (586/1996)  säädetään, kun:
1) päätöksellä on ratkaistu patenttihakemus tai muu patenttia koskeva asia;
2) päätöksellä on ratkaistu hakemus mallin rekisteröimisestä tai muu mallia koskeva asia;
3) päätöksellä on ratkaistu hakemus integroidun piirin piirimallin rekisteröimisestä tai muu piirimallia
koskeva asia;
4) päätöksellä on ratkaistu hakemus hyödyllisyysmallin rekisteröimisestä tai muu hyödyllisyysmallia
koskeva asia;
5) päätöksellä on ratkaistu tavaramerkkiä, yhteisömerkkiä, tarkastusmerkkiä tai kansainvälistä rekisteröintiä
koskeva asia; (26.4.2019/548)
6) päätöksellä on evätty kaupparekisteriin tehdyn ilmoituksen rekisteröiminen; (26.4.2019/548)
7) päätöksellä on ratkaistu hakemus toiminimen rekisteröinnin kumoamisesta. (26.4.2019/548)
Valitettaessa 1 momentissa tarkoitetusta päätöksestä valitus on tehtävä 60 päivän kuluessa päätöksen
tiedoksisaannista.
7 §
Muutoksenhaku Patentti- ja rekisterihallituksen päätökseen muissa asioissa
Patentti- ja rekisterihallituksen päätökseen muussa kuin 6 §:ssä tarkoitetussa asiassa saa, jollei muualla toisin
säädetä, hakea muutosta valittamalla Helsingin hallinto-oikeuteen siten kuin hallintolainkäyttölaissa
säädetään. Hallinto-oikeuden päätökseen saa hakea muutosta valittamalla vain, jos korkein hallinto-oikeus
myöntää valitusluvan. (27.1.2017/72)
Muutoksen hakemisesta Patentti- ja rekisterihallituksen päätökseen yrityskiinnityslaissa (634/1984)
tarkoitetussa asiassa säädetään erikseen.
8 §
Muutoksenhakuoikeuden rajoitukset
Joka ei säädetyssä ajassa ole tehnyt väitettä tai vaatimusta myönnetyn patentin taikka rekisteröidyn
tavaramerkin tai mallin johdosta, ei saa hakea muutosta asiassa annettuun päätökseen.
Joka ei ole tehnyt vaatimusta hyödyllisyysmallin tai integroidun piirin piirimallin rekisteröinnin
julistamisesta mitättömäksi, ei saa hakea muutosta asiassa annettuun päätökseen.
9 §
Voimaantulo
Tämä laki tulee voimaan 1 päivänä syyskuuta 2013.
Tällä lailla kumotaan patentti- ja rekisterihallituksesta annettu laki (575/1992) . Jos muussa lainsäädännössä
viitataan kumottuun lakiin tai sen säännöksiin tai niiden nojalla annettuun asetukseen, viittauksen on
1/31/23, 10:50 AM Laki Patentti- ja rekisterihallituksesta 578/2013 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2013/20130578 3/3katsottava tarkoittavan tätä lakia tai sen säännöksiä.
Patentti- ja rekisterihallituksen päätökseen, joka on tehty ennen tämän lain voimaantuloa, haetaan muutosta
noudattaen tämän lain voimaan tullessa voimassa olleita säännöksiä.
HE 41/2013 , TaVM 13/2013, EV  71/2013
Muutossäädösten voimaantulo ja soveltaminen:
20.3.2015/290:
Tämä laki tulee voimaan 1 päivänä toukokuuta 2015.
HE 298/2014 , HaVM 50/2014, EV  323/2014
24.4.2015/496:
Tämä laki tulee voimaan 1 päivänä joulukuuta 2015.
HE 166/2014 , LaVM 20/2014, EV  276/2014
18.9.2015/1144:
Tämä laki tulee voimaan 1 päivänä tammikuuta 2016.
HE 254/2014 , TaVM 34/2014, EV  371/2014
29.12.2016/1497:
Tämä laki tulee voimaan 1 päivänä tammikuuta 2017.
HE 1 19/2016 , SiVM 14/2016, EV  204/2016, Euroopan parlamentin ja neuvoston direktiivi 2014/26/EU
(32014L0026); EUVL  L 84, 20.3.2014, s. 72
27.1.2017/72:
Tämä laki tulee voimaan 1 päivänä huhtikuuta 2017.
Muutoksenhaussa ennen tämän lain voimaantuloa annettuun hallintopäätökseen sovelletaan tämän lain
voimaan tullessa voimassa olleita säännöksiä.
HE 168/2016 , LaVM 13/2016, EV  162/2016
26.4.2019/548:
Tämä laki tulee voimaan 1 päivänä toukokuuta 2019.
Ennen tämän lain voimaantuloa tehtyä Patentti- ja rekisterihallituksen päätöstä koskevaan muutoksenhakuun
sovelletaan tämän lain voimaan tullessa voimassa olleita säännöksiä.
HE 201/2018 , TaVM 38/2018, EV  281/2018, Euroopan parlamentin ja neuvoston direktiivi 2015/2436/EU
(32015L2436); EUVL  L 336, 16.12.2015, s. 1
Finlex  › Lainsäädäntö  › Ajantasainen lainsäädäntö  › Vuosi 2013  › 9.8.2013/578
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.